《夜坐》
宋代·方一夔

全家久住白云窝，贪看疏梅夜景多。帘角花阴和月捲，墨池水冻带冰磨。

寒欺驼褐吟肩耸，暖入鹅黄醉面酡。笑挹暗香人不寐，不辞百匝绕前坡。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。